Fredrikstad Animation Festival

Fredrikstad Animation Festival (FAF)  er den eldste animasjonsfestivalen i Norden og Baltikum, med røtter tilbake til 1994 og oppstarten av Animerte Dager/Oslo Animation Festival. Kjernen i Fredrikstad Animation Festival er konkurranseprogrammene og utdeling av prisen Golden Gunnar. Konkurranseprogrammene er åpne for animerte kortfilmer fra de nordisk-baltiske områdene og det deles ut priser i tre kategorier: beste nordisk-baltiske studentfilm, beste nordisk-baltiske oppdragsfilm og beste nordisk-baltiske kortfilm.

Fredrikstad Animation Festival er en av 9 spesielt utvalgte festivaler som nominerer film til den europeiske animasjonsprisen Cartoon d´Or. I tillegg nominerer festivalen hvert år en norsk film til ANOBA-prisen. ANOBA er et nettverk av nordisk-baltiske animasjonsfestivaler, organisert som et forum for samarbeid og utveksling av kunnskap og gjensidig støtte. Vinneren av ANOBA-prisen velges av representanter fra de ulike festivalene i ANOBA-nettverket og blir delt ut på omgang mellom de ulike ANOBA-festivalene.

Eksterne lenker
 

Filmfestivaler i Norge
Festivaler i Viken
Repeterende arrangementer etablert i 1994